INSET บวก 3% ทะลุเป้า 7 บาท ลุ้นกำไรไตรมาส 3 โตเด่น 66% มั่นใจรายได้ปีนี้เข้าเป้า 20%
INSET บวก 3% ทะลุเป้า 7 บาท ลุ้นกำไรไตรมาส 3 โตเด่น 66% มั่นใจรายได้ปีนี้เข้าเป้า 20% ตุน Backlog แน่น 1.88 พันลบ.
INSET บวก 3% ทะลุเป้า 7 บาท ลุ้นกำไรไตรมาส 3 โตเด่น 66% มั่นใจรายได้ปีนี้เข้าเป้า 20% ตุน Backlog แน่น 1.88 พันลบ.
21 ต.ค. 2564

ผู้สื่อข่าวรายงานว่า   วันนี้(21 ต.ค. 2564) ราคาหุ้น บริษัท อินฟราเซท จำกัด (มหาชน) หรือ INSET ณ เวลา 11.27 น. อยู่ที่ระดับ 7.05 บาท บวก 0.20 บาท หรือ 2.92% ด้วยมูลค่าซื้อขาย 78.59 ล้านบาท

บล.ฟินันเซีย ไซรัส ระบุในบทวิเคราะห์วันนี้(18 ต.ค.64) ว่า INSET คาดกำไรไตรมาส 3/2564 โดดเด่นโต 66% เทียบไตรมาสก่อน, โต 19% เทียบช่วงเดียวกันของปีก่อน จาก Gross Margin ที่สูงขึ้นมาก เนื่องจากเป็นช่วงท้ายของการส่งมอบงาน CAT Filter ที่มีการรับรู้ต้นทุนและรายจ่ายไปค่อนข้างมากในช่วงแรกๆ ซึ่งช่วยชดเชยรายได้ที่คาดว่าจะลดลงเพราะ Lockdown ได้
ปรับประมาณการกำไรปี 2564 ขึ้นเป็น +22% เทียบช่วงเดียวกันของปีก่อนแต่ยังคาดปี 2565-2566 ที่ +13% เทียบช่วงเดียวกันของปีก่อนและ +11% เทียบช่วงเดียวกันของปีก่อนและยังคงราคาเป้าหมายปี 2565 ที่ 7 บาท ปรับคำแนะนำขึ้นเป็น “ซื้อ”(หากรวมการใช้สิทธิของ INSET-W1 ราคาเป้าหมายจะ Dilute เป็น 4.65 บาท)
โดยก่อนหน้า นายศักดิ์บวร พุกกะณะสุต กรรมการผู้จัดการ INSET เปิดเผยว่า มั่นใจรายได้ปี 2564 เติบโตตามเป้าหมายที่วางไว้ 20% เนื่องจากบริษัทยังมีงานอยู่ในมือ (Backlog) ราว 1,880 ล้านบาทที่จะสามารถรับรู้รายได้อย่างต่อเนื่องในช่วงครึ่งปีหลัง โดยคาดว่าจะสามารถรับรู้รายได้ในช่วงที่เหลือของปีนี้ราว 500-600 ล้านบาทของมูลค่างานในมือ
นอกจากนี้ บริษัทคาดว่าจะมีงานประมูลใหม่ๆออกมาทั้งภาครัฐและเอกชน ที่เข้ามาให้ประมูลอย่างต่อเนื่องในช่วงครึ่งปีหลัง โดยจะทราบผลการประมูลโครงการใหม่ 2-3 โครงการ ภายในระยะเวลา 1-2 เดือนนี้ และเตรียมเช้าประมูลงานเพิ่มเติมอีก 4-5 โครงการในระยะเวลาช่วงที่เหลือของปีนี้